
Nye formularer


I dette afsnit finder du ikke bare flere magiske formularer som heltene kan bruge, men også en helt ny form for magi, den frygtede Sortekunst, som kun de onde skurke bør bruge. Det kan dog være meget sjovt at lade heltene finde en eller to runestave med sortekunst formularer på, bare for at lokke spillerne til at flirte med ond magi.


Nye almindelige formularer


Alarm


Mana; 1. Afstand; Røre. Varighed; 8 timer. Effekt: Troldmanden tegner en magisk rune i jorden eller i en portåbning. Runen flammer op med blå ild og forsvinder så sporløst. De næste 8 timer vil runen advare troldmanden lydløst, hvis noget fremmed menneske eller et andet levende væsen, der er på størrelse med eller større end en ræv, kommer forbi runen (runen bliver altså ikke udløst af rotter, insekter og andet småkravl). Hvis troldmanden tegner den samme rune på sine venner og sig selv, kan han sørge for at heltene ikke aktiverer runen.


Skyggeravn


Mana; 2. Afstand; 50 kilometer. Effekt: Fra dyrenes evige jagtmarker påkalder troldmanden en skyggeravn. Troldmanden hvisker ravnen en meddelelse på ikke mere end tyve ord. På hans bud, flyver ravnen til en person som troldmanden kender godt og overgiver ham meddelelsen. Troldmanden skal vide hvordan personen ser ud, hvad han hedder og han skal have været sammen med ham på et tidspunkt i mindst et døgn. Når ravnen har afleveret budskabet, eller hvis den ikke kan finde personen inden en dag, vender den tilbage til dyrenes dødsrige.


Spøgelseshånd


Mana; 1. Afstand; 5 meter/felter. Varighed; 5 ture. Effekt: Med en fejende bevægelse fremkalder troldmanden en skyggehånd, som han kan bevæge, og gribe og flytte ting med gennem luften. Tingene må ikke veje mere end 3 kg. Troldmanden vil også kunne lave et angreb med en kniv, et kortsværd, en kølle eller en tung sten på afstand. Dette kræver, at han klarer et slag for en angrebsfærdighed, f.eks. Sværd, for at ramme med sit angreb.


Tjørnehæk


Mana; 2. Afstand; 2 meter/felter. Varighed; 5 minutter eller indtil den er hugget ned. Effekt: Tjørnehæk skaber en solid og tæt barriere af skarpe tjørnegrene, der kan spærre for adgangen gennem en døråbning eller en smal gang, med en bredde på højest 2 meter. Hækken er 2 meter høj, forbløffende sejlivet og modstandsdygtig overfor sværd og selv ild; den har Rustning 4 og Liv 12. Man kan springe over hækken, hvis man klarer et rul for Færdigheden Sport. Hvis man falder ned i hækken, får man 1T4+1 i skade på grund af de spidse torne.


Forvirring


Mana; 2. Afstand; 8 meter/felter. Varighed; 5 minutter eller indtil offeret ‘vågner’. Effekt: Med denne formular kan troldmanden slå en enkelt modstander med forvirring. Troldmanden slår 1T10 og lægger sin Magi til. Ofret slår 1T10 og lægger sin Viden til. Hvis troldmanden slår lig med eller over ofrets slag, er ofret forvirret. Han vil vandre tilfældigt rundt, eller stå og glo dumt lige ud i luften, indtil han vækkes eller der er gået 5 minutter.


Træform


Mana; 2. Afstand; Røre. Varighed; Indtil troldmanden ophæver trolddommen. Effekt: Med denne formular kan troldmanden omdanne sig selv, og sit tøj og udstyr, til et lille træ der er firefem meter højt. Mens troldmanden er i træform en, kan han se og høre hvad der foregår omkring ham, men han kan ikke snakke eller kaste trolddom. Troldmanden kan også sove mens han er i træform, og han behøver hverken mad eller drikke. Det kan være farligt at blive i træform for længe; hver dag mister troldmanden 1 i Viden; hvis han når 0 i Viden, bliver han træagtig og kan ikke selv ophæve trolddommen igen. Troldmanden får sin tabte viden tilbage, når trolddommen ophæves.


Hastværk


Mana; 2. Afstand; 5 meter/felter. Effekt: Hvis troldmanden kaster formularen Hastværk på en af sine kampfæller, flyttes hans initiativ kort øverst i rækken, så han kommer først i næste tur – bruges formularen rigtigt, kan det betyde at han får lov til at gøre to ting lige efter hinanden (hvis han er nederst i rækken), eller at han f.eks. får mulighed for at drikke en magisk drik før fjenderne får deres tur igen.



Nye mester formularer


Hidkald vinden


Mana; 4 for to timer / 2 for én tur. Afstand; 200 meter eller 5 x 10 meter/felter. Varighed; 2 timer/1 tur. Effekt: Søfolk er utroligt glade for denne formular. Troldmænd der mestrer den, kan næsten altid købe sig gratis passage ombord på skibe, hvis de blot vil kaste formularen under overfarten. Hidkald Vinden kan enten bruges over et stort område på 200 meter eller i en kamp på et område der er 5 x 10 meter. Bruges formularen over et stort område, kan troldmænd enten få vinden til at blive blid og føjelig, eller de kan få vindstille vejr til at blæse op og fylde sejlene, så skibet kommer hurtigere frem – men ingen kan blæses omkuld. Bruges formularen i kamp, skal alle der bliver ramt af formularen slå for Styrke for ikke at blive blæst 1T6 meter tilbage og falde om – sammen med alt andet som vinden kan blæse væk. Formularen kan ikke bruges indendørs. Det tager en hel runde, for en person at samle sine våben og rejse sig op.


Blote


Mana; 5. Afstand; Røre. Varighed; Indtil troldmanden sover næste gang. Effekt: Den der ønsker at blote skal ofre et dyr af passende størrelse (f.eks. en hund, et får eller en gris) til aseguderne og modtager deres velsignelse i form af 1 Held, som han kan bruge selv eller give til en anden der har deltaget i bloten. Det tager en halv time at kaste formularen Blote.


Ceremoni


Mana; 1 fra hver troldmand + plus Mana for den formular der kastes. Effekt: Med denne formular kan to eller flere troldmænd kombinere deres kræfter, så de kan kaste kraftige formularer. Lad os sige at fire troldmænd ønsker at kaste Magisk Pil på en lindorm; først slår lederen af troldmændene for Færdigheden Magi for at starte ceremonien. Derefter slår hver af de andre tre troldmænd for Magi for at kaste Magisk Pil når det bliver deres tur. De slår også for skade, og skaden lægges sammen. Når turen kommer til lederen slår han selv for Magisk Pil og lægger sin egen skade oven i skaden fra de andre troldmænd; lindormens rustning beskytter kun én gang så den får ekstra meget i skade. Du kan ikke bruge Held til at slå denne formular om. Her er hvad du kan gøre med Ceremoni:


Lægge skaden sammen, eller


Lægge Liv sammen, eller


Lægge afstande sammen, eller


Lægge varighed sammen, eller


Lægge +2, for hver ekstra troldmand, oven i lederens Magi for bedre at kunne modstå andre troldmænds magi.


Ceremoni er en voldsom formular, der kan slå helte ihjel uden uden de har en chance for at værge for sig. Det skal du som spilleder være meget forsigtig med. Det er meget bedre at bruge truslen fra formularen til at presse spillerne. Ceremoni bør derfor kun bruges af skurkene til at slå bipersoner ihjel, som en del af historien.


Sortekunst


Sortekunst er ond og korrupt trolddom, der er opfundet af Loke. Ligesom riser og skrællinger er en ond parodi på mennesker, så er Sortekunst et vrængbillede af den trolddom som Odin bruger. Odin fik sin magi af Mimer, efter at Odin først havde været bundet fast til et træ i ni dage, og han fik visdommens gave da han drak af Mimers brønd. Lokes magi har han fået ved at stjæle hvad han kunne af Odins hemmeligheder og skabe magien af stumperne af viden – men der er ingen visdom i sortekunst. Sortekunst erstatter ikke almindelig trolddom, men er formularer som onde troldmænd kan tage i stedet for almindelige formularer.



Almindelige sortekunst formularer


Blodmana


Mana; 1-2. Afstand; Røre. Effekt: Blodmana er en frygtelig formular, hvor troldmanden omdanner blod til trolddom – han omdanner Liv til Mana. Troldmanden kan kaste Blodmana på sig selv, men de fleste bruger formularen på andre. For hvert Mana point der er brugt, får troldmand en 1T4+1 i Mana, mens ofret mister 1T4+2 i Liv og får store sår. Hvis troldmanden bruger formularen som våben, skal han først ramme ofret med Færdigheden Slagsmål. Metalrustninger beskytter fuldstændig mod formularen.


Forbandelse


Mana; 2. Afstand; 5 meter/felter. Varighed; 5 ture. Effekt: Modstanderen bliver ramt af en forbandelse, der giver Ulempe på rul for en Egenskab eller en Færdighed, eks. Helbred eller Mod.


Døde øjne


Mana; 2. Afstand; 8 meter/felter. Varighed; 5 ture. Effekt: Troldmanden mumler en forbandelse mod en enkelt modstander. Modstanderen bliver blind, indtil han enten klarer et slag for Helbred i slutningen af sin tur, eller der er gået 5 ture. Så længe modstanderen er blind kan han ikke skyde med buer, slynger eller lignende, eller kaste magi mod modstandere på afstand, mens krigere i nærkamp får Ulempe på deres angrebsfærdigheder.


Bersærkergang


Mana; 2. Afstand; 5 meter/felter. Varighed; 5 ture. Effekt: Troldmanden kaster denne formular på en kriger, der kæmper på samme side som ham selv. Kampfællen går bersærk på hans modstandere uden megen tanke for sin egen sikkerhed. I 5 ture får krigeren Fordel på rul for Færdigheden Mod, på Slagsmål, Stav, Spyd eller Sværd, og giver +2 i skade, mens ham som går bersærk mister 2 i Liv hver tur.


Krybende rædsel


Mana; 2 eller 4. Afstand; 8 meter/felter. Varighed; 5 ture. Effekt: Troldmanden tilkalder en sværm af rotter, flagermus eller edderkopper til at hjælpe sig mod sine fjender. Hvis han bruger 2 Mana kommer der 1 flok, hvis han bruger 4 Mana kommer der 2 flokke. Du kan finde spildata for krybene i Ulvevinter, side 44.


Løgnens tunge


Mana; 4. Afstand; 8 meter. Varighed; Indtil ofret klarer et rul for Helbred eller Viden ved solopgang. Effekt: Så længe denne forbandelse hviler over et offer, kommer der ikke andet end uforståelig mumlen, eder, forbandelser og løgne ud af munden på ham. Ofret er udmærket klar over hvad der sker og kan handle normalt, men han er ikke længere i stand til at styre sin onde tunge. Troldmænd skal klare et rul for Viden for at kunne kaste formularer, mens de er under denne forbandelse. Ofret kan skrive normalt, men det er normalt kun købmænd, adelsfolk og troldmænd der har lært at skrive.


Guldets forblindelse


Mana; 2 per 30 sølvmønter. Afstand; Røre. Varighed; 1T6 timer. Effekt: Troldmanden forvandler en håndfuld sten eller kulstykker til skinnende sølvmønter. Effekten varer i 1T6 timer, før de får deres virkelige udseende igen. Hvis den der modtager pengene får mistanke om at det er magisk sølv han har modtaget, får han en mulighed for at slå for Viden; klarer han slaget, afslører sølvpengene deres natur.



Mester sortekunst formularer


Hels ånde


Mana; 4. Afstand; 3 meter/felter. Varighed; 5 ture. Effekt: Troldmanden ånder en fæl ånde ud, der er grå og stinkende, og som dækker området omkring ham i en afstand af 3 meter. Alle levende væsner der bliver ramt af ånden, bliver ramt af frygt og håbløshed, og alting føles ligegyldigt og trist. Alle der er ramt får Ulempe på rul for alle angrebs- og magi rul, og på Færdigheden Mod.


Ælde


Mana; 4. Afstand; Røre. Varighed; Permanent. Effekt: Denne forbandelse gør kvinder og mænd til oldinge, og får ting til at synke i grus. Hver gang et menneske bliver forbandet bliver det 10 år ældre (elvere bliver 50 år ældre), håret bliver til sidst gråt og ansigtet får rynker. Heltens egenskaber ændrer sig ikke, men hvis han bliver gammel nok, dør han af alderdom. Formularen bør dog kun bruges mod spillernes helte pga. dens dramatiske effekt. Hvis formularen kastes på en ting, bliver det ødelagt; metal ruster, træ ældes og bliver til støv, og sten sprænges og synker i grus. Formularen kan påvirke en enkelt genstand; f.eks. en dør, en ankerkæde eller en søjle med en diameter på en halv meter. Magiske ting og ting af ædelmetal, f.eks. guld og bronze, kan ikke ældes.


Gustenvinds fordrivelse


Mana; 8. Afstand; 1 kilometer. Varighed; 1 måned. Effekt: Denne frygtelige formular blev første gang brugt af lindormen Gustenvind, men Loke lokkede hemmeligheden ud af ormen. For at kaste forbandelsen, skal troldmanden bruge noget ofret har ejet. Dernæst skal tingen lægges i et kogekar med blod fra et dyreoffer – og han skal kaste forbandelsen over karret. Den der bliver ramt af forbandelsen, vil over en måned blive forvandlet langsomt, og får et grimt og grotesk udseende – og hvad værre er, så begynder hans venner og naboer gradvist at føle angst og had til ofret og de begynder at tro at han har ondt i sinde – at han måske i virkeligheden er en heks. Ofret skal være heldig hvis han bare slipper med at bliver jaget ud af byen – og at dem han en gang elskede og holdt af, ikke slår ham ihjel af frygt for ham.










Nye sagnvæsner


Gam (troldfugl)


Gamme er store fugle med jætte- eller troldeblod i sig, måske børn af ørne og jætter i dyreham. De ligner store fugle, men deres store gule øjne er intelligente og menneskelige, og deres næb er takkede og det virker som om de altid smiler grumt. Gamme er meget snu, og vil eksempelvis tilbyde druknende sømænd at redde dem, til gengæld for at få en søn eller datter som træl. De lever ved kysterne, og spiser lig der er skyllet op på stranden.


Egenskaber: Styrke 6, Smidighed 5, Viden 4, Helbred 5


Liv 12, Mana 12, Skridt 2 (flyve 10), Rustning 2 (fjer)


Færdigheder: Magi 5, Opdage Ting 4, Overtale 5 (løgne og bedrag!), Sejle 6 (de kan rådgive sømænd), Slagsmål 5.


Magi formularer: Ødelægge Våben, Tæmme Dyr (kun fugle og havdyr), Hidkald Vinden.





	Kamp:

	Næb 5

	Skade 1T6+1





	

	Vinge 5

	Skade 1T4+1







Valravn


Valravne blev skabt for at håne alle dem der faldt på slagmarken, men som var kujoner der prøvede at lade deres venner i stikken. Valravne ligner meget store, vanskabte ravne med klumpede næb, lysende røde øjne og afpillede vinger, og de kan findes på slagmarker hvor de mæsker sig i døde krigere. Det rygtes også, at de ikke er for fine til at prøve på at snuppe spædbørn. Valravne har også en svaghed for glimtende genstande, specielt hvis de er magiske og stjæler dem gerne fra uforsigtige eventyrere. Odin havde en meget dårlig dag da han skabte dem. bred 3.


Egenskaber: Styrke 4, Smidighed 6, Viden 4, Hel


Liv 8, Mana 10, Skridt 2 (flyve 10), rustning 1 (fjer)


Færdigheder: Opdage Ting 5, Magi 5, Slagsmål 6. Magi formularer: Vække de døde.





	Kamp:

	Næb 6

	Skade 1T6







Trold - Margyge og Jutul


Trolde er ikke just det mest talrige folk i Tharos, men der findes flere forskellige slags. Den trold der er beskrevet i Ulvevinter er en almindelig skovtrold. Højt oppe i bjergene lever de frygtede jutuler (istrolde) som har store horn og hugtænder, og er større og mere barske end andre trolde. I moser og omkring i havet, især nær Skarverne, De Syv Søstre og i Hvalfjord lever de snedige, skællede margyger, med tangagtigt hår. De kan ånde både i vandet og på land. Nøkken (Ulvevinter, side →) er angiveligt deres konge.


Margyge (havtrold)


Egenskaber: Styrke 6, Smidighed 5, Viden 3, Helbred 5


Liv 12, Mana –, Skridt 7 (i vand 8), Rustning 2 (skæl)


Færdigheder: Mod 4, Slagsmål 5, Opdage Ting 4, Svømme 8.





	Kamp:

	Spyd 5

	Skade 1T6+1.





	

	(Det kan bruges under vand)





	

	Bid eller slag

	Skade 1T4+1.







Evne, drukning (genlade 5+); En margyge kan prøve at trække modstandere ned under vandet. Rul 1T10 og læg margygens Styrke til, rul det samme for ofret. Hvis trolden slår lig med eller over ofrets Styrke rul, begynder ofret at drukne og mister 1 liv per runde. Rul hver runde i slutningen af ofrets tur; hvis ofret slår lig med eller over troldens Styrke rul slipper han fri, hvis han ikke klarer det, mister ofret 1 Liv. Bliv ved at rulle indtil ofret er sluppet fri eller drukner (-5 Liv).


Evne, regenerering; Margyger regenererer 1 Liv per runde. Solen forvandler ikke margyger til sten, men selv om de kan ånde på land, så tørrer de hurtigt ud, og mister ét liv per runde, hvis de er mere end en time ude af vandet.


Jutul (istrold)


Egenskaber: Styrke 8, Smidighed 2, Viden 2, Helbred 6


Liv 14, Mana –, Skridt 6, Rustning 3 (pels og istapper)


Færdigheder: Mod 5, Kølle 5, Opdage Ting 4,


Følge Spor 4, Slagsmål 4.





	Kamp:

	Stor Kølle 5

	Skade T6+3





	

	Bid 4

	Skade T6+3





	

	Klør 5

	Skade T4+1







Evne, troldelab (genlade 5+); Jutuller kan stange og vælte deres modstandere, men kun i første tur når de angriber. Slå T10 og læg jutullens styrke til. Slå T10 og læg ofrets Styrke eller Smidighed til. Hvis jutullen slår lig med eller over, vælter ofret og får 1T4+3 i skade fra jutullens horn. Jutullen får stadig lov til at lave sit normale angreb.

Lindorm, Gam og valravn





Havfolk


Havfolk, havmænd og havfruer som de kaldes, er skabt af vanerne, og er derfor nært beslægtede med elverne. De fleste af dem ligner skællede elverfolk med svømmehud i mellem fingre og tæer. De har intet hår – nogle af dem, måske med lidt menneskeblod i årerne, har dog hår der kan minde lidt om vandplanter.


De mere ondskabsfulde af dem (onde tunger siger, at i hvert fald nogle af dem i virkeligheden er beslægtet med Midgårdsormens yngel, søslanger, snarere end elverne) prøver at lokke søfolk til at komme ud i vandet til dem, hvorefter de drukner dem. Under havet har de også hjorde af havkvæg, som de nogle gange tager op ad floderne for at græsse.

